**POLITICA EDITORIALĂ**

**a revistei** „**Buletinul Academiei de Științe a Moldovei. Științe medicale”**

Revista „Buletinul Academiei de Științe a Moldovei. Științe medicale” este o ediție științifică periodică, în care sunt publicate articole științifice de valoare fundamentală și aplicativă în domeniul medicinei ale autorilor din țară și de peste hotare, informații despre cele mai recente noutăți în știința și practica medicală, invenții și brevete obținute, teze susținute pentru titlul de doctor și de doctor habilitat, studii de cazuri clinice, recenzii de cărți și reviste, referate din literatura de specialitate, corespondențe (opinii, sugestii, scrisori).

*Domeniul de publicare a revistei* – științe medicale.

*Anul fondării revistei* – 2005.

*Codul ISSN:* 1857-0011.

*Tirajul revistei:* 4 numere pe an.

*Fondatorii revistei:*

1. Academia de Ştiinţe a Moldovei;
2. Universitatea de Stat de Medicină și Farmacie „N. Testemițanu”;
3. Universitatea Liberă Internațională din Moldova;
4. IMSP Institutul Spitalul Clinic Republican „Timofei Moșneaga”;
5. Institutul de Fiziologie și Sanocreatologie;
6. IMSP Institutul de Cardiologie;
7. IMSP Institutul Oncologic;
8. IMSP Institutul Mamei și Copilului;
9. IMSP Institutul de Ftiziopneumologie „Chiril Draganiuc”;
10. IMSP Institutul de Neurologie și Neurochirurgie;
11. Centrul Național de Sănătate Publică;
12. Centrul Național de Sănătate a Reproducerii și Genetică Medicală;
13. Centrul Național de Management în Sănătate;
14. Institutul de Medicină Urgentă;
15. Centrul Healt forever international.

*Colegiul de redacție* este format din 45 membri.

*Limbile de publicare:* română, rusă și engleză.

Revista este prezentă în baza de date națională *Instrumentul Bibliometric Național* (IBN): <https://ibn.idsi.md/vizualizare_revista/45?colegiu=1> și în baza de date internațională *elibrary*: <https://elibrary.ru/title_about.asp?id=64052>.

*Site-ul revistei:* <http://old.asm.md/?go=activitatea&csdt=2&new_language=0>

**Cerințe tehnice referitor la articolele publicate**

Materialele ce se trimit pentru publicare la redacția revistei „Buletinul Academiei de Științe a Moldovei. Științe medicale” vor include: varianta dactilografiată la două intervale cu mărimea caracterelor de 14 puncte, pe o singură față a foii, într-un singur exemplar (cu viza conducătorului instituției în care a fost elaborată lucrarea respectivă, confirmată prin ștampila rotundă) și două recenzii la articol, versiunea electronică pe CD în format Microsoft Word 6.0-10.0.

Manuscrisele însoțite de o cerere de publicare din partea autorilor, vor fi prezentate la redacția revistei pe adresa: MD-2001, Chișinău, bd. Ștefan cel Mare 1, et. 3, biroul 330, tel: 27-07-57.

Nu vor fi primite pentru publicare articole ce au apărut în alte publicații medicale.

Una și aceeași persoană poate să publice în paginile revistei (poate fi autor și coautor) nu mai mult de trei articole.

Articolele vor cuprinde în ordinea respectivă următoarele elemente:

1. titlul concis, reflectând conținutul lucrării;
2. numele și prenumele complet ale autorului, titlurile profesionale și științifice, denumirea instituției unde activează autorul;
3. introducere, materiale și metode, rezultate, discuții și concluzii, bibliografie;
4. rezumatele în limbile română, engleză și rusă cu titlul tradus (obligatoriu);
5. referințele bibliografice, care vor include obligatoriu: autorii (numele și inițiala prenumelui), titlul articolului citat (în limba originală), revista (cu prescurtarea internațională), anul apariției, volumul, numărul paginilor. Ex: 1. Devaney E.J., *Esofagectomy for achalasia: patient selection and clinical experience*. Ann. Thorac. Surg., 2001; 72(3):854-8.
6. dimensiunile textelor (inclusiv biblografia) nu vor depăși 11 pagini pentru un referat general, 10 pagini pentru o cercetare originală, 5 pagini pentru o prezentare de caz, 1 pagină pentru o recenzie, 1 pagină pentru un rezumat al unei lucrări publicate peste hotarele republicii. Dimensiunea unei figuri sau a unui tabel va fi de cel mult ½ pagină tip A4, iar numărul tabelelor și al figurilor din text va fi de cel mult jumătate minus unu din numărul paginilor dactilografiate.

Fotografiile, desenele vor fi de calitate, fiind prezentate în original (sau scanate la o rezoluție de 300 dpi în format TIFF).

Articolele ce nu corespund cerințelor menționate vor fi returnate autorilor pentru modificările necesare.

Redacția nu poartă răspundere pentru veridicitatea materialelor publicate.

**Peer review**

Revista publică articolele ce respectă standardele publicațiilor științifice și nu au mai fost publicate în alte reviste, cărţi sau apariţii editoriale, sunt originale, relevante, conţin date corecte, includ referințe bibliografice etc.

Materialele trimise redacţiei spre publicare nu pot face obiectul ofertei către alte publicaţii decât după primirea răspunsului negativ din partea redacţiei revistei *„Buletinul Academiei de Științe a Moldovei. Științe medicale”.*

Colegiul de redacţie are dreptul de a respinge materialele care nu corespund standardelor științifice/metodico-didactice şi poate să solicite autorilor revizuirea textelor pentru a corespunde exigenţelor profesionale specifice revistei.

Studiile și articolele trimise revistei noastre spre publicare sunt recenzate (procedeul *peer review*) și supuse controlului știintific. Procedura de *peer review* este realizată de către referenți de specialitate. Experții recenzenți sunt identificați de către redactorul-șef (câte 2 pentru fiecare articol). Articolele recenzate sunt acceptate de colegiul de redacție în vederea publicării sau respingerii materialelor științifice.

Procesul de recenzare a articolelor se bazează pe anumite criterii riguroase de apreciere, precum:

* caracterul informativ;
* fundamentarea ştiinţifică şi relevanţa informaţiei;
* structura articolului (titlu, autor, rezumat, cuvinte cheie, introducere, conţinut, concluzii, referințe bibliografice);
* claritatea, concizia şi acurateţea textului articolului;
* accesibilitatea şi înţelegerea;
* relevanţa şi utilitatea cercetării;
* nivelul creativității; noutate și inovație;
* corectitudine gramaticală, stilistică.

Responsabilitatea pentru originalitatea şi afirmaţiile enunţate în cuprinsul articolului revine, în întregime, autorului. În caz de plagiat, răspunderea revine, în exclusivitate, autorului care a săvârşit plagiatul.

Instrucțiunile de tehnoredactare:

Fiecare articol va primi indicele de clasificare CZU (Clasificarea Zecimală Universală).

**Declarație privind Accesul Deschis**

Revista *„Buletinul Academiei de Științe a Moldovei. Științe medicale”* este dedicată accesului liber real și imediat în scop academic. Toate articolele publicate în paginile sale pot fi accesate imediat de la data publicării lor online. Nu există nicio taxă suplimentară pentru cititorii care doresc să descarce articolelele pentru uz academic propriu.

**Drepturi de autor**

Autorii își păstrează dreptul de autor asupra propriilor texte. Utilizatorii pot citi, copia și distribui textele în scop necomercial, cu obligația citării corecte și complete a autorului și a revistei.